OpenLLM-France/wikimedia huggingface dataset:
# An Phoblacht

An Phoblacht (pronunciació en gaèlic irlandès: [ənˠ ˈfˠɔbˠlˠəxt̪ˠ]), La República, va ser un diari publicat pel partit irlandès Sinn Féin. Inicialment de publicació setmanal, posteriorment mensual, des de principis del 2018 va adoptar el format de revista mantenint una versió en línia com a plataforma de notícies. Editorialment, el diari reflectia les opinions del republicanisme irlandès, amb una visió d'esquerres, i va donar suport al procés de pau d'Irlanda del Nord. A més de tractar temes polítics i sindicals irlandesos, el diari sovint publicava entrevistes amb famosos, músics, artistes, intel·lectuals i activistes internacionals. Venia una mitjana de fins a 15.000 exemplars setmanals. Durant la vaga de fam irlandesa de 1981, les seves vendes es van elevar a més de 70.000. Va ser el primer diari irlandès en tenir una edició en línia, que actualment té més de 100.000 visites setmanals.
Tot i que el diari del Sinn Féin es va rellançar el 1970, la capçalera An Phoblacht ja havia aparegut en la història del moviment republicà irlandès. Ho va fer per primer cop en la seva forma anglesa, The Republic, editada pels Clubs Dungannon de Belfast, amb un primer número el 13 de desembre de 1906.

## Referències

* ↑ «About us» (en anglès). An Phoblacht. [Consulta: 31 octubre 2020].

## Enllaços externs

* Web oficial
# Síndrome de Kótov

En escacs, la síndrome de Kótov és un fenomen descrit per primer cop al llibre d'Aleksandr Kótov Penseu com un Gran Mestre (1971). La síndrome succeeix quan un jugador pensa durant molt de temps en una situació complicada, però no troba una solució clara. El jugador llavors s'adona que li queda poc temps, i ràpidament fa un moviment, sovint un de dolent que no ha analitzat o que ha analitzat poc, i que li fa perdre la partida. Un cop descrita, molts jugadors varen reconèixer-la com a quelcom molt comú.
El terme, en anglès, (Kotov Syndrome) és el títol d'una canço de l'àlbum Appeal to Reason (7 d'octubre de 2008) de la banda de punk rock Rise Against.

## Bibliografia

* Hooper, David; Whyld, Kenneth. The Oxford Companion to Chess. second. Oxford: Oxford University Press, 1992, p. 210. ISBN 0-19-280049-3.

## Vegeu també

* Ceguesa escaquística
* Greu errada (escacs)

## Referències

* ↑ «Album: Appeal To Reason». Lloc Web de Rise Against. [Consulta: 14 gener 2009].
# Stanfieldita

La stanfieldita és un mineral de la classe dels fosfats. Rep el seu nom en honor de Stanley Field (1875-1964), que va ser president del Museu Field d'Història Natural de Chicago, Illinois, Estats Units; durant la seva tinença la col·lecció de meteorits del museu va adquirir grans proporcions.

## Característiques

La stanfieldita és un fosfat de fórmula química Ca₄Mg₅(PO₄)₆. Cristal·litza en el sistema monoclínic. El seu color és d'ambre a vermell clar. La seva duresa a l'escala de Mohs és 4 a 5.
Segons la classificació de Nickel-Strunz, la stanfieldita pertany a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb 49 minerals més, entre els quals es troben: howardevansita, al·luaudita, arseniopleïta, bario-olgita, bobdownsita, bobfergusonita, brianita, ferromerrillita, hagendorfita, johil·lerita, johnsomervilleïta, marićita, merrillita, olgita, panethita, qingheiïta, qingheiïta-(Fe$^{2+}$), schäferita, whitlockita, xenofil·lita i yazganita.

## Formació i jaciments

La stanfieldita ha estat descrita a partir de mostres de meteorits metàl·lics i també de pal·lasites. S'han trobat meteorits que contenen stanfieldita al Canadà, Estats Units, Mèxic, Belarús, el Japó, Noruega, i la Xina.
Sol trobar-se associada amb altres minerals com: whitlockita, farringtonita, olivina i troilita.

## Referències

* 1 2 3 «Stanfieldite» (en anglès). Mindat. [Consulta: 7 novembre 2015].
* 1 2 «Stanfieldita» (en anglès). Handbook of Mineralogy. Arxivat de l'original el 26 de setembre 2012. [Consulta: 28 setembre 2016].
* ↑ «The New IMA List of Minerals – A Work in Progress – Updated: July 2016». IMA-CNMNC. Arxivat de l'original el 9 de setembre 2016. [Consulta: 28 setembre 2016].
* ↑ Fuchs, Louis H. «Stanfieldite: A New Phosphate Mineral from Stony-Iron Meteorites». Science, 158, 1967, pàg. 910-911.
* ↑ Buseck, Peter R.; Holdswort, Edward «Phosphate minerals in pallasite meteorites». Mineralogical Magazine, 41, 1977, pàg. 91-102. Arxivat de l'original el 2016-05-27 [Consulta: 28 setembre 2016].
# Zwijndrecht

«Zwijndrecht» té aquests significats:
* Bèlgica: Zwijndrecht (Bèlgica) a la província d'Anvers (Flandes)
* Països Baixos: Zwijndrecht (Països Baixos) a la provincia d'Holanda Meridional
# Stanford (Montana)

Stanford és una població dels Estats Units a l'estat de Montana. Segons el cens del 2000 tenia 454 habitants.

## Demografia

Segons el cens del 2000, Stanford tenia 454 habitants, 210 habitatges, i 120 famílies. La densitat de població era de 407,7 habitants per km².
Dels 210 habitatges en un 23,8% hi vivien nens de menys de 18 anys, en un 51,4% hi vivien parelles casades, en un 4,8% dones solteres, i en un 42,4% no eren unitats familiars. En el 38,6% dels habitatges hi vivien persones soles el 20,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,93.
Per edats la població es repartia de la següent manera: un 24% tenia menys de 18 anys, un 4,6% entre 18 i 24, un 22% entre 25 i 44, un 28% de 45 a 60 i un 21,4% 65 anys o més.
L'edat mediana era de 45 anys. Per cada 100 dones de 18 o més anys hi havia 93,8 homes.
La renda mediana per habitatge era de 22.679 $ i la renda mediana per família de 34.479 $. Els homes tenien una renda mediana de 22.813 $ mentre que les dones 20.000 $. La renda per capita de la població era de 15.253 $. Aproximadament el 9,7% de les famílies i el 13,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stanford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Stanford». American Fact Finder. Oficina del Cens dels Estats Units, 12-01-2010.
# Angelo Schiavio

Angelo Schiavio (Bolonya, 15 d'octubre de 1905 - 17 d'abril de 1990) fou un futbolista italià dels anys 30.
Schiavio passà tota la seva carrera al mateix club, el Bologna FC, club de la seva ciutat. Debutà al primer equip la temporada 1922-1923, jugant 6 partits i marcant 6 gols. El 1925 guanyà la lliga italiana, en la qual marcà 16 gols en 27 partits. Repetí títol el 1928-1929, en la qual marcà 30 gols en 26 partits. EL 1931-1932 fou màxim golejador de la lliga italiana de futbol amb 25 gols. Dues noves lligues arribaren els anys 1936 i 1937. La seva darrera temporada al club fou la 1938-1939.
En total jugà 16 temporades al Bolonya, marcant la xifra rècord per al club de 244 gols en totes les competicions, 109 a la Sèrie A.
Debutà amb la selecció italiana el 1925, quan només tenia 20 anys. Marcà els dos gols en la victòria per 2-1 davant Iugoslàvia a Pàdova. Participà en els Jocs Olímpics de 1928 on marcà quatre gols en quatre partits i guanyà la medalla de bronze. També fou campió del Món al Mundial de 1934, on marcà quatre gols. En total jugà 21 partits amb Itàlia i marcà 15 gols.

## Referències

* ↑ Piksel.com. «Nazionali» (en italià). Arxivat de l'original el 2007-09-27. [Consulta: 15 desembre 2017].
* ↑ http://www.rsssf.com/miscellaneous/schiavio-intlg.html

## Enllaços externs

* Angelo Schiavio a RSSSF
* Angelo Schiavio a Bologna a RSSSF
* Angelo Schiavio a DatabaseOlympics.com
# Sľažany

Sľažany és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1156.

## Referències

* ↑ «Zlaté Moravce (District, Nitriansky kraj, Slovakia) - Population Statistics, Charts, Map and Location». [Consulta: 23 febrer 2019].
# Veľká Lomnica

Veľká Lomnica és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1257.
# Silvia Morgan

Maria dels Àngels Comas i Borràs, coneguda artísticament com a Silvia Morgan (Barcelona, 2 d'octubre de 1923 - Tucson, Arizona, 2 de novembre de 2009) fou una actriu catalana.
Cunyada de Josep Vergés i Matas, va començar a actuar amb grups teatrals amateurs des d'adolescent. El 1944 fou descoberta pel director de cinema Carlos Arévalo Calvet, qui li va donar el paper protagonista a la seva pel·lícula Arribada forzosa. La seva fotogènia i el seu físic exòtic poc corrent al cinema espanyol li van facilitar que realitzés una trentena de pel·lícules fins a començaments dels anys seixanta. Tanmateix, va restar relegada a personatges de vampiressa i el 1961 deixà la interpretació per fundar la productora Hispamer Films amb el seu marit Sergio Newman. Posteriorment va emigrar als Estats Units, on va morir el 2009.

## Filmografia

* El ladrón de guante blanco (1946)
* Cuando los ángeles duermen (1947)
* Bajo el cielo de Asturias (1951)
* Mercado prohibido (1952)
* Persecución en Madrid (1952)
* Bella, la salvaje (1953)
* Ché, qué loco! (1953)
* ¿Crimen imposible? (1954)
* Un americano en Toledo (1957)
* Los dos rivales (1958)
* Misión en Marruecos (1959)
* Cerca de las estrellas (1960)

## Premis

* La Medalla del Cercle d'Escriptors Cinematogràfics a la millor actriu principal, en 1954, per Crimen imposible.
* Premi del Sindicat Nacional de l'Espectacle de 1961 per Cerca de las estrellas.

## Referències

* ↑ Moore, Robin. Nationalizing Blackness: Afrocubanismo and Artistic Revolution in Havana, 1920-1940 (en anglès). University of Pittsburgh Press, 2015, p. 267.
* ↑ Casademont, Emili «Sílvia Morgan (In memoriam)». Diari de Girona, 15-11-2009.
* ↑ Casademont, Emili. «La foto «escandalosa» de Sílvia Morgan», 01-03-2013.
* ↑ Silvia Morgan a Enciclopedia del Cine Español
* ↑ «Premios del CEC a la producción española de 1954». Círculo de Escritores Cinematográficos. Arxivat de l'original el 2020-07-29. [Consulta: 24 març 2016].
# Šelma sedlák

Šelma sedlák (txec), literalment en català «el camperol astut» op. 37, és una òpera en dos actes composta el 1877 per Antonín Dvořák sobre un llibret de Josef Otakar Veselý. Es va estrenar el 27 de gener de 1878 al Teatre Provisional de Praga, dirigida per Adolf Čech.

## Referències

* ↑ «Dades de l'òpera» (en alemany). Operone. Arxivat de l'original el 2017-09-25. [Consulta: 21 maig 2018].
Òperes d'Antonín Dvořák :
Alfred (1870)
El rei i el carboner (1874)
Els amants obstinats (1874)
Vanda (1876)
El camperol astut (1877)
Dimitrij (1882)
El jacobí (1889)
El diable i Catalina (1899)
Rusalka (1901)
Santa Ludmila (1901)
Armida (1904) :
# Stanford (Kentucky)

Stanford és una població dels Estats Units a l'estat de Kentucky. Segons el cens del 2000 tenia 3.430 habitants.

## Demografia

Segons el cens del 2000, Stanford tenia 3.430 habitants, 1.417 habitatges, i 919 famílies. La densitat de població era de 430 habitants/km².
Dels 1.417 habitatges en un 29,6% hi vivien nens de menys de 18 anys, en un 46,1% hi vivien parelles casades, en un 15,9% dones solteres, i en un 35,1% no eren unitats familiars. En el 31,8% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,8% tenia menys de 18 anys, un 8,3% entre 18 i 24, un 28,5% entre 25 i 44, un 22,1% de 45 a 60 i un 18,4% 65 anys o més.
L'edat mediana era de 38 anys. Per cada 100 dones de 18 o més anys hi havia 79,7 homes.
La renda mediana per habitatge era de 25.087 $ i la renda mediana per família de 32.550 $. Els homes tenien una renda mediana de 28.583 $ mentre que les dones 20.975 $. La renda per capita de la població era de 13.811 $. Entorn del 15,9% de les famílies i el 20,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stanford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Stanford». American Fact Finder. Oficina del Cens dels Estats Units, 12-01-2010.
# 1267
## Esdeveniments

* Roger Bacon publica la seva Opus Maius
* 16 de febrer - Badajoz (Corona de Castella): signatura del Tractat de Badajoz entre Alfons X de Castella i Alfons III de Portugal.
* Jaume el Conqueridor va autoritzar la restauració i elevació de l'alçada de la Sinagoga Major de Barcelona.

## Naixements

* Jaume el Just, II d'Aragó, de València i de Barcelona, I de Sicília i III de Mallorca (València 1267 - Barcelona 1327)
* Roger de Flor, militar italoalemany al servei dels reis d'Aragó, comandant en cap de la Companyia Catalana d'Orient
* Giotto, pintor italià
# Bandera de Cabó

La bandera oficial de Cabó té la següent descripció:
Bandera apaïsada, de proporcions dos d'alt per tres de llarg, verd fosc, amb el capó blanc de l'escut, d'alçària 2/3 de la del drap i llargària 4/9 de la del mateix drap, al centre.
Va ser aprovada el 17 de juny de 2008 i publicada en el DOGC el 9 de juliol del mateix any amb el número 5169.

## Vegeu també

* Escuts i banderes de l'Alt Urgell

## Referències

* ↑ «RESOLUCIÓ GAP/2139/2008, de 17 de juny, per la qual es dóna conformitat a l'adopció de la bandera del municipi de Cabó.» (pdf). DOGC num. 5169, 09-07-2008. [Consulta: 14 desembre 2009].
# Antónkovo

Antónkovo (en rus: Антонково) és un poble del krai de Perm, a Rússia, que en el cens del 2010 tenia 135 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Sıla

Sıla significa "nostalgia per la casa o patria" en turc i s'utilitza com a nom de dona. Persones amb el nom Sıla inclouen:
* Sıla Gençoğlu - cantant pop turca, més coneguda com a Sıla
* Sıla Saygı - patinadora artístic turca
* Sıla Şahin - actriu alemanya d'ascendencia turca
# Šeduva

Šeduva ( escoltar (?·pàg.) és una ciutat a Lituània situada en el districte municipal de Radviliškis. Es troba a 18 km a l'est de Radviliškis.

## Història

Šeduva era un poble agrícola dedicat a la producció de cereals, especialment el lli, amb ramaderia de porcs, oques i cavalls. Es trobava en una propietat reial al costat del camí que unia Kaunas amb Riga. La població del segle xv era catòlica i jueva. Fins aleshores, Lituània havia estat l'últim regne pagà a Europa i va permetre la llibertat de culte i la tolerància entre els jueus i d'altres religions. La primera església catòlica de Šeduva, va ser l'Església de la Invenció de la Santa Creu, construïda i fundada la parròquia entre 1512 i 1529. L'actual església de maó va ser construïda l'any 1643 per una donació del bisbe Jerzy Tyszkiewicz de Vílnius. Durant el segle xviii es va afegir la torre del campanar a la seva estructura i es van fer posteriors ampliacions i renovacions a l'interior i l'exterior donant-li l'aspecte que caracteritza l'edifici entre renaixement i barroc. Consta d'una planta cruciforme, amb un absis i cinc altars.
Durant el segle xv la regió va ser inclosa al voivodat de Trakai i Vílnius. Més tard va passar a formar part del Gran Ducat de Lituània fins a la Unió de Lublin el 1569 quan es va crear la Confederació de Polònia i Lituània.
L'escut d'armes Šeduva va ser atorgat en 25 de juny 1654 per Joan II Casimir Vasa, rei de Polònia i Gran Duc de Lituània, al mateix temps se li va concedir els drets de ciutat a petició de Maria Ludvika, Reina de Polònia descendeix dels Príncep de Gonçaga, de Màntua a Itàlia. Les armes de la família mostraven una àguila negra i en el centre del pit es troba una flor de lis francesa, perquè la família Gonçaga estava relacionada amb la família reial francesa. L'àguila, a l'escut d'armes de la ciutat es va fer de color blanc blanc en referència a l'àguila blanca de Polònia.
Lituània va passar a formar part de Rússia, quan Polònia va ser dividida. Des de 1798, el baró Teodor von Ropp nova reconèixer els drets dels ciutadans de Šeduva i va requerir dels ciutadans que realitzessin treballs per al senyoriu de la ciutat. Els ciutadans van demanar els seus drets davant el Senat rus. El 1812, el Senat va aprovar la decisió de reconèixer les antigues cartes de Šeduva.
Després d'un mes de la signatura a l'agost de 1939 del Pacte Mólotov-Ribbentrop entre l'Alemanya nazi i Rússia, va posar a Lituània sota control soviètic. Per a juny de 1940 els soviètics havien establert un govern, el president Antanas Smetona es va veure obligat a deixar entrar a 15 divisions de l'exèrcit roig. L'exèrcit alemany va envair Lituània el 22 de juny de 1941, Šeduva uns dies més tard va formar part de l'operació Barbarroja. Cinc-cents anys de vida jueva a Šeduva van acabar en solament dos dies de massacre a l'agost de 1944, l'informe parla de 664 jueus morts entre homes, dones i nens.

## Referències

* ↑ Greenbaum, Masha. «The Jews of Lithuania: a history of a remarkable community, 1316-1945» (en anglès), 1995. [Consulta: 18 desembre 2013].
* ↑ «Seduva (Shadove)» (en anglès). [Consulta: 18 desembre 2013].
# Stanford Moore

Stanford Moore (Chicago, EUA 1913 - Nova York 1982) fou un químic, bioquímic i professor universitari nord-americà guardonat amb el Premi Nobel de Química l'any 1972.

## Biografia

Va néixer el 4 de setembre de 1913 a la ciutat de Chicago, situada a l'estat nord-americà d'Illinois. Va estudiar química a la Universitat de Nashville l'any 1935, realitzant el doctorat en química orgànica l'any 1938 a la Universitat de Wisconsin. A la Universitat Rockefeller de Chicago va inicià la seva recerca al costat de Max Bergmann i fou nomenat professor de bioquímica. Durant la Segona Guerra Mundial va estar adscrit al Departament d'Investigació Científica i Desenvolupament a Washington DC.
Stanford Moore morí el 23 d'agost de 1982 a la seva residència de Nova York.

## Recerca científica

A partir de 1945 va començar a col·laborar activament amb William Howard Stein en les seves investigacions sobre l'estructura de la ribonucleasa, en les quals els va ajudar en gran manera el seu mètode d'anàlisi d'aminoàcids mitjançant una columna cromatogràfica de separació quantitativa. Ambdós bioquímics van idear i perfeccionar un analitzador automàtic d'aminoàcids, indispensable avui dia en l'estudi de les proteïnes i que va permetre mesurar l'activitat catalítica dels enzims.
L'any 1972 fou guardonat amb la meitat del Premi Nobel de Química, que compartí amb William H. Stein, pels seus treballs sobre la relació entre l'estructura química i l'activitat catalítica del nucli de les molècules de la ribonucleasa. L'altra meitat del premi recaigué en Christian Boehmer Anfinsen pels seus treballs sobre la ribonucleasa.

## Enllaços externs

* «Stanford Moore» (en anglès). The Nobel Prize. The Nobel Foundation.
# .uucp

El .uucp era un pseudo domini de primer nivell genèric usat a finals de la dècada del 1980 per identificar un ordinador no connectat directament a Internet però possiblement accessible a través de passarel·les entre xarxes. En aquest cas, indicava que el nom de l'ordinador central precedent era accessible a través de la xarxa UUCP. Aquest era un dels diversos pseudo dominis de primer nivell que no formaven part del sistema de noms de domini, però que s'usaven a vegades en adreces quan les xarxes alternatives a Internet encara eren populars.
Com que els ordinadors centrals UUCP no sempre tenien noms únics, i no havia una taula global oficial que els llistés (tot que va existir un projecte per a intentar-ho anomenat UUCP Mapping Project), per a accedir-hi (per exemple per a adreçar-hi correu electrònic) es necessitava l'ús d'un bang path complet, que no seguia l'estil de sintaxi dels noms de domini, llevat que el programari usat hagués estat programat adequadament.
Domini de primer nivell genèric :
Actuals :
Proposats :
Llista de dominis de primer nivell territorial :
# Baix (veu)

Un baix és el cantant masculí amb la tessitura (resposta en freqüència) més greu: 82/293 Hz. El timbre de la veu és molt fosc.
En òpera i en la música coral un baix és un cantant masculí capaç d'aconseguir el rang més baix o greu de la veu humana, amb un registre des del fa¹ fins al sol$^3$. És la que serveix de suport harmònic de les línies melòdiques cantades per les veus agudes, la qual cosa no obsta perquè intervingui en moltes ocasions com a protagonista.
Abans d'arribar al Classicisme, els compositors escrivien per les veus greus sense separar les de baix pròpiament dit de la de baríton. En el primer Classicisme, la veu més greu va tenir un més ampli desenvolupament, amb tessitures que avui semblarien estratosfèriques, tant per dalt com per baix. En aquests temps es demanava normalment als servidors d'aquest registre un mi¹ o un fa¹, notes que avui són considerades gairebé inabastables per als (pretesos) baixos i que es tenen com a fronteres, com a límits realment abissals. En ple Romanticisme, quan a un baix se li sol·licitava, per exemple, un fa¹, això era considerat gairebé una heroïcitat. Per exemple, Wagner als seus baixos mai no els demana anar més enllà del sol¹.
En música clàssica, i particularment en òpera, hi ha distincions entre els distints tipus de baix:
* Profund o Noble: és un cantant amb una veu particularment profunda (una gran potència i riquesa en greus), al temps, que manté els aguts ferms. Dos exemples són els alemanys Gottlob Frick (com Sarastro a La flauta màgica de Mozart) i Kurt Moll (com el baró Ochs en El cavaller de la rosa de Richard Strauss).
* Lleuger o Cantante: amb una veu més lírica, potser amb un rang de veu un poc més aguda, de timbre lleuger. El baix cantant disposa d'agilitat en la veu, per a realitzar petites melodies. Un exemple és l'eslovac Sergej Kopcák (com Mefistòfil en Mefistofele d'Arrigo Boito).
* Caractère: Tipus de veu pròxima al baix cantant que no s'usa fora del repertori francès.
* Bufo: terme usat per a identificar a un baix còmic. Un exemple és Ruggero Raimondi (qui també interpreta papers baritonals, com Doctor Bartolo a Il barbiere di Siviglia de Gioacchino Rossini).
* Helden : Veu equivalent a la del baix-baríton.
* Hoher: Tipus de veu profunda i curta (vindria a significar baix alt), molt semblant al baix caractère, que no s'utilitza fora del repertori alemany. La denominació d'aquest tipus de veu ve del mateix Wagner, que va escriure certs papers per a aquest tipus de veu com els seus Wotan, Alberich, Donner o Fasolt en la celebèrrima L'anell del Nibelung. Un exemple de baix hoher seria el baix danès Stephen Milling.
El terme també s'aplica a instruments en el cas que un mateix instrument es construeix en mides diferents que puguin sonar en tessitures diverses amb un timbre homogeni. En aquest cas el baix és l'instrument de tessitura immediatament més greu que el tenor, en uns casos, o que el baríton, en altres. Això es dona sobretot en instruments utilitzats en el Renaixement i en el Barroc com la viola de gamba, la flauta de bec, etc. Actualment s'aplica al saxòfon i al trombó de colissa.
Viccionari
# Spišské Vlachy

Spišské Vlachy és una ciutat d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1243.